b'\n_START_ARTICLE_\nUN-SPIDER\n_START_SECTION_\nTehnologii spa\xc8\x9biale \xc8\x99i managementul dezastrelor\n_START_PARAGRAPH_\nVulnerabilitatea global\xc4\x83 \xc3\xaen fa\xc8\x9ba dezastrelor naturale ar putea cre\xc8\x99te pe m\xc4\x83sur\xc4\x83 ce impactul schimb\xc4\x83rilor climatice \xc8\x99i procesele de degradare ale solului se accentueaz\xc4\x83, toate acestea pe fondul unei cre\xc8\x99teri rapide a popula\xc8\x9biei. Cutremure, inunda\xc8\x9bii, furtuni \xc8\x99i alte pericole naturale provoc\xc4\x83 perturb\xc4\x83ri masive la nivelul societ\xc4\x83\xc8\x9bii \xc8\x99i suprasolicit\xc4\x83 sistemele economice na\xc8\x9bionale. Pierderi considerabile de vie\xc8\x9bi omene\xc8\x99ti \xc8\x99i de propriet\xc4\x83\xc8\x9bi ar putea fi evitate printr-o mai bun\xc4\x83 informare cu privire la riscul \xc8\x99i debutul dezastrelor, printr-o evaluare detaliat\xc4\x83 a riscurilor, o avertizare timpurie precum \xc8\x99i prin monitorizarea dezastrelor. Ca recunoa\xc8\x99tere a acestor necesit\xc4\x83\xc8\x9bi, Adunarea General\xc4\x83 a Organiza\xc8\x9biei Na\xc8\x9biunilor Unite, prin rezolu\xc8\x9bia nr. 61/110 din 14 decembrie 2006 a recunoscut c\xc4\x83 utilizarea tehnologiei spa\xc8\x9biale existente (sateliti meteorologici, sateliti pentru observarea p\xc4\x83m\xc3\xa2ntului, sateli\xc8\x9bi de comunicare \xc8\x99i sateli\xc8\x9bi de naviga\xc8\x9bie) poate juca un rol important \xc3\xaen sprijinirea managementului dezastrelor prin furnizarea de informa\xc8\x9bii exacte \xc8\x99i timpurii, foarte utile pentru luarea deciziilor.\n_START_SECTION_\nOrganizare \xc8\x99i structur\xc4\x83\n_START_PARAGRAPH_\n\xc3\x8en rezolu\xc8\x9bia sa 61/110 din 14 decembrie 2006, Adunarea General\xc4\x83 a Organiza\xc8\x9biei Na\xc8\x9biunilor Unite a fost de acord s\xc4\x83 stabileasc\xc4\x83 UN-SPIDER ca un nou program al Organiza\xc8\x9biei Na\xc8\x9biunilor Unite cu \xc2\xa0misiunea: "Asigurarea c\xc4\x83 toate t\xc4\x83rile \xc8\x99i organiza\xc8\x9biile interna\xc8\x9bionale \xc8\x99i regionale au acces \xc8\x99i pot dezvolta capacitatea de a utiliza toate tipurile de informa\xc8\x9bii spa\xc8\x9biale pentru a sprijini pe deplin ciclul de gestionare a dezastrelor "_NEWLINE_\xc3\x8en acest sens, UN-SPIDER vizeaz\xc4\x83 trei obiective: s\xc4\x83 fie o poart\xc4\x83 de acces la informa\xc8\x9bii spa\xc8\x9biale pentru sprijinul gestion\xc4\x83rii dezastrelor; \xc2\xa0s\xc4\x83 serveasc\xc4\x83 ca o punte pentru a conecta comunit\xc4\x83\xc8\x9bile de gestionare a dezastrelor \xc8\x99i a comunit\xc4\x83\xc8\x9bilor spa\xc8\x9biale; \xc8\x99i s\xc4\x83 fie un facilitator pentru consolidarea capacit\xc4\x83\xc8\x9bilor \xc8\x99i consolidarea institu\xc8\x9bional\xc4\x83._NEWLINE_Biroul UN-SPIDER Vienna este situat \xc3\xaen sediul central UNOOSA din Centrul Interna\xc8\x9bional din Viena (Vienna International Centre). Personalul este responsabil de coordonarea general\xc4\x83 a programului, de str\xc3\xa2ngerea de fonduri, de coordonarea Oficiilor Regionale pentru Suport (RSO) \xc8\x99i de oferirea de asisten\xc8\x9b\xc4\x83 tehnic\xc4\x83 cu caracter consultativ. Biroul este sprijinit de guvernul Austriei._NEWLINE_Oficiul UN-SPIDER din Bonn a fost \xc3\xaenfiin\xc8\x9bat \xc3\xaen octombrie 2007, cu sprijinul Ministerului Federal German al Economiei \xc8\x99i Tehnologiei (BMWi - German Federal Ministry of Economics and Technology) \xc8\x99i Centrul Aerospatial German (DLR-German Aerospace Center). Sediul UN-SPIDER din Bonn este responsabil pentru managementul informa\xc8\x9biilor din programul UN-SPIDER. Scopul este asigurarea c\xc4\x83 toate informa\xc8\x9biile relevante sunt accesibile \xc8\x99i comunicate tuturor p\xc4\x83r\xc8\x9bilor interesate din domeniul managementului dezastrelor, al interven\xc8\x9biilor de urgen\xc8\x9b\xc4\x83 \xc8\x99i umanitare. Acest lucru se face \xc3\xaen principal prin intermediul portalului de cuno\xc8\x99tin\xc8\x9be UN-SPIDER, care este administrat de c\xc4\x83tre personalul din Bonn. Oficiul din Bonn este, de asemenea, cel care se ocup\xc4\x83 cu suportul tehnic cu caracter consultativ \xc3\xaen America Latin\xc4\x83 \xc8\x99i Caraibe._NEWLINE_Biroul din Beijing a fost \xc3\xaenfiin\xc8\x9bat la data de 09 noiembrie 2010, \xc8\x99i este sus\xc8\x9binut de guvernul Republicii Populare Chineze. Biroul din Beijing se ocup\xc4\x83 \xc3\xaen principal de suportul tehnic cu caracter consultativ \xc3\xaen Asia \xc8\x99i Pacific precum \xc8\x99i cu coordonarea re\xc8\x9belei Punctelor focale na\xc8\x9bionale ONU ale re\xc8\x9belei UN-SPIDER.\n_START_SECTION_\nManagementul informa\xc8\x9biilor\n_START_PARAGRAPH_\nAchizi\xc8\x9bia, prelucrarea \xc8\x99i transferul informa\xc8\x9biilor este elementul central al activit\xc4\x83\xc8\x9bilor UN-SPIDER. O baz\xc4\x83 de date ce con\xc8\x9bine informa\xc8\x9bii spa\xc8\x9biale \xc8\x99i solu\xc8\x9bii pentru suportul gestion\xc4\x83rii riscurilor \xc8\x99i a dezastrelor sunt, prin urmare, puse la dispozi\xc8\x9bie prin intermediul portalului UN-SPIDER. Portalul UN-SPIDER este punctul central pentru toate activit\xc4\x83\xc8\x9bile de management al informa\xc8\x9biilor cuprinse \xc3\xaen contextul programului UN-SPIDER, deoarece ofer\xc4\x83 mediul de g\xc4\x83zduire \xc8\x99i instrumentul ideal pentru propagarea rezultatelor._NEWLINE_Portalul a fost lansat online \xc3\xaen iunie 2009 \xc8\x99i a fost \xc3\xaencep\xc3\xa2nd de la aceast\xc4\x83 dat\xc4\x83 \xc3\xaembun\xc4\x83t\xc4\x83\xc8\x9bit \xc8\x99i modificat continuu. Instrumentul principal al portalului este \xe2\x80\x9cSpace Application Matrix\xe2\x80\x9d, un motor de c\xc4\x83utare sofisticat care pune la dispozi\xc8\x9bie lucr\xc4\x83ri de cercetare \xc8\x99i studii de caz cu privire la aplicarea diferitelor resurse spa\xc8\x9biale \xc3\xaen toate fazele ciclului de gestionare a dezastrelor. Portalul are, de asemenea, cele mai recente nout\xc4\x83\xc8\x9bi din domeniul managementului dezastrelor \xc8\x99i a comunit\xc4\x83\xc8\x9bilor din domeniu, informa\xc8\x9bii \xc8\x99i detalii cu privire la workshop-uri, traininguri \xc8\x99i evenimente, precum \xc8\x99i detalii referitoare la partenerii re\xc8\x9belei UN-SPIDER._NEWLINE_Activit\xc4\x83\xc8\x9bile de management al cunoa\xc8\x99terii urm\xc4\x83resc adi\xc8\x9bional \xc8\x99i cre\xc8\x99terea gradului de sensibilizare \xc8\x99i mobilizare. Deoarece cre\xc8\x99terea gradului de con\xc8\x99tientizare este un proces prin care nivelul de cooperare \xc8\x99i \xc3\xaen\xc8\x9belegere \xc3\xaentre entit\xc4\x83\xc8\x9bile vizate poate fi crescut, sunt facilitate schimb\xc4\x83ri de atitudine \xc8\x99i comportament. Acest lucru este esen\xc8\x9bial pentru succesul promov\xc4\x83rii \xc8\x99i utiliz\xc4\x83rii informa\xc8\x9biilor spa\xc8\x9biale. \xc3\x8en cadrul UN-SPIDER, cre\xc8\x99terea gradului de con\xc8\x99tientizare este conceput ca un proces continuu axat pe suportul, facilitarea \xc8\x99i preg\xc4\x83tirea activit\xc4\x83\xc8\x9bilor pe masur\xc4\x83 ce noi audien\xc8\x9be sunt adresate, noi parteneriate sunt formate \xc8\x99i noi solu\xc8\x9bii tehnologice sunt dezvoltate. Pe baza acestora, pot ap\xc4\x83rea noi oportunit\xc4\x83\xc8\x9bi pentru grupuri-\xc8\x9bint\xc4\x83. UN-SPIDER implementeaz\xc4\x83 activit\xc4\x83\xc8\x9bile sale de sensibilizare, \xc3\xaen principal, prin intermediul publica\xc8\x9biilor cum ar fi nout\xc4\x83\xc8\x9bi lunare sau buletinul bi-anual, precum \xc8\x99i prin intermediul portalului s\xc4\x83u.\n_START_SECTION_\nMobilizare/Outreach\n_START_PARAGRAPH_\nExperien\xc8\x9ba arat\xc4\x83 c\xc4\x83 efectuarea de activit\xc4\x83\xc8\x9bi care vizeaz\xc4\x83 \xc3\xaentreg ciclul de gestionare a dezastrelor cuprinde o mare varietate de agen\xc8\x9bii din sectorul public \xc8\x99i privat, la diferite niveluri, \xc8\x99i este cel mai bine realizat printr-o abordare coordonat\xc4\x83. Activit\xc4\x83\xc8\x9bile de informare contribuie la implicarea de practicieni \xc8\x99i exper\xc8\x9bi \xc3\xaen managementul dezastrelor \xc3\xaen activit\xc4\x83\xc8\x9bile UN-SPIDER av\xc3\xa2nd ca scop final promovarea utiliz\xc4\x83rii de informa\xc8\x9bii spa\xc8\x9biale pentru a sprijini pe deplin ciclul de gestionare a dezastrelor._NEWLINE_Activit\xc4\x83\xc8\x9bi de informare UN-SPIDER includ organizarea de ateliere de lucru, seminarii \xc8\x99i reuniuni de exper\xc8\x9bi precum \xc8\x99i sprijin pentru evenimente similare organizate de partenerii s\xc4\x83i. Personalul UN-SPIDER particip\xc4\x83 la evenimente relevante din \xc3\xaentreaga lume pentru a cre\xc8\x99te gradul de con\xc8\x99tientizare cu privire la activit\xc4\x83\xc8\x9bile sale precum \xc8\x99i asupra oportunit\xc4\x83\xc8\x9bilor pe care informa\xc8\x9biile spa\xc8\x9biale le ofer\xc4\x83 pentru managementul dezastrelor \xc8\x99i gestion\xc4\x83rii riscurilor.\n_START_SECTION_\nSuport tehnic\n_START_PARAGRAPH_\nSuportul Tehnic cu caracter consultativ (TAS) este una dintre activit\xc4\x83\xc8\x9bile cele mai importante ale programului UN-SPIDER la nivel na\xc8\x9bional. Acestea servesc pentru identificarea capacit\xc4\x83\xc8\x9bii existente de a utiliza informa\xc8\x9bii spa\xc8\x9biale,de analiza cadrul institu\xc8\x9bional pentru suportul managementului dezastrelor prin intermediul informa\xc8\x9biilor spa\xc8\x9biale \xc8\x99i de a identifica limit\xc4\x83rile care \xc3\xaempiedic\xc4\x83 utilizarea unor astfel de tehnologii. TAS \xc3\xaencearc\xc4\x83 s\xc4\x83 permit\xc4\x83 statelor membre s\xc4\x83 dep\xc4\x83\xc8\x99easc\xc4\x83 aceste limit\xc4\x83ri prin oportunit\xc4\x83\xc8\x9bi de cooperare regional\xc4\x83 \xc8\x99i interna\xc8\x9bional\xc4\x83, prin crearea de re\xc8\x9bele cu alte institu\xc8\x9bii regionale, precum \xc8\x99i prin elaborarea unor planuri de gestionare a dezastrelor. Acestea acoper\xc4\x83 aspecte specifice fiec\xc4\x83rei regiuni, cum ar fi probleme transfrontaliere, interven\xc8\x9bii de urgen\xc8\x9b\xc4\x83, evaluarea riscurilor, sisteme de gestionare a dezastrelor bazate pe GIS, precum \xc8\x99i de reducere a riscurilor dezastrelor._NEWLINE_Eforturile TAS variaz\xc4\x83 de la un simplu apel telefonic consultativ p\xc3\xa2n\xc4\x83 la facilitarea suportului tehnic, misiuni, traininguri \xc8\x99i workshopuri. TAS UN-SPIDER are trei piloni: Misiuni consultative tehnice, consolidarea capacit\xc4\x83\xc8\x9bilor \xc8\x99i facilitarea asisten\xc8\x9bei tehnice_NEWLINE_Misiunile consultative tehnice (Technical Advisory Missions -TAMs) sunt un instrument pentru identificarea nevoilor statelor membre \xc3\xaen ceea ce prive\xc8\x99te capabilit\xc4\x83\xc8\x9bile lor de a beneficia pe deplin de informa\xc8\x9bii spa\xc8\x9biale.TAM sunt solicitate oficial de c\xc4\x83tre guvernul na\xc8\x9bional \xc8\x99i sunt efectuate de o echip\xc4\x83 de exper\xc8\x9bi. Echipa se \xc3\xaent\xc3\xa2lne\xc8\x99te cu autorit\xc4\x83\xc8\x9bile cheie din domeniul managementului dezastrelor \xc8\x99i cu autorit\xc4\x83\xc8\x9bile de dezvoltare din guvern, Organiza\xc8\x9biile Na\xc8\x9biunilor Unite, organiza\xc8\x9bii/ini\xc8\x9biative regionale sau interna\xc8\x9bionale precum \xc8\x99i \xc3\xaentreprinz\xc4\x83tori priva\xc8\x9bi pentru a discuta acest subiect \xc3\xaen profunzime. Recomand\xc4\x83ri cu accent pe modalit\xc4\x83\xc8\x9bile de \xc3\xaembun\xc4\x83tatire a accesului \xc8\x99i a utiliz\xc4\x83rii informa\xc8\x9biilor spa\xc8\x9biale \xc3\xaen gestionarea riscurilor \xc8\x99i a dezastrelor sunt generate ca urmare a acestor colabor\xc4\x83ri. Din 2008 mai multe misiuni au fost efectuate \xc3\xaen \xc8\x9b\xc4\x83ri din America Latin\xc4\x83, Caraibe, Africa, Asia \xc8\x99i regiunea Pacificului._NEWLINE_UN-SPIDER define\xc8\x99te consolidarea capacit\xc4\x83\xc8\x9bilor ca procesul de a facilita ranfonsarea competen\xc8\x9bei indivizilor, a echipei, \xc8\x99i a agen\xc8\x9biilor \xc3\xaen ceea ce prive\xc8\x99te utilizarea informa\xc8\x9biilor spa\xc8\x9biale pentru a preveni, atenua, \xc8\x99i r\xc4\x83spunde eficient la provoc\xc4\x83rile generate de pericolele naturale \xc8\x99i crizele umanitare asociate. Eforturile UN-SPIDER de consolidare a capacit\xc4\x83\xc8\x9bilor includ patru tipuri de activit\xc4\x83\xc8\x9bi complementare: Furnizarea de consiliere c\xc4\x83tre institu\xc8\x9bii \xc8\x99i guverne referitoare la utilizarea de informa\xc8\x9bii spa\xc8\x9biale pentru suportul \xc3\xaentregului ciclu de management, facilitarea accesului la astfel de informa\xc8\x9bii \xc8\x99i servicii, facilitarea trainingului indivizilor cu privire la accesul \xc8\x99i utilizarea unor astfel de informa\xc8\x9bii ,precum \xc8\x99i facilitarea accesului la infrastructura hardware \xc8\x99i software \xc8\x99i la serviciile pentru aplica\xc8\x9biile cu orientare spa\xc8\x9bial\xc4\x83. Prin urmare, consolidarea capacit\xc4\x83\xc8\x9bilor UN-SPIDER vizeaz\xc4\x83 simultan institu\xc8\x9bii, persoane fizice \xc8\x99i infrastructuri._NEWLINE_\xc3\x8en caz de urgen\xc8\x9be \xc8\x99i dezastre, UN-SPIDER ofer\xc4\x83 suport tehnic prin asumarea rolul de punte de leg\xc4\x83tur\xc4\x83 \xc3\xaentre agen\xc8\x9biile de gestionare a dezastrelor care se ocup\xc4\x83 de opera\xc8\x9biunile de r\xc4\x83spuns \xc8\x99i agen\xc8\x9biile spa\xc8\x9biale sau mecanismele care au fost stabilite de c\xc4\x83tre comunitate, cum ar fi Carta Interna\xc8\x9bional\xc4\x83: Spa\xc8\x9biul \xc8\x99i Dezastrele Majore (International Charter: Space and Major Disasters). UN-SPIDER ofer\xc4\x83 acest sprijin prin activarea re\xc8\x9belei sale de birouri regionale (RSO) \xc8\x99i prin leg\xc4\x83turile cu anumite agen\xc8\x9bii spa\xc8\x9biale.\n_START_SECTION_\nRe\xc8\x9beaua UN-SPIDER\n_START_PARAGRAPH_\nUN-SPIDER a creat o re\xc8\x9bea global\xc4\x83 cu scopul de a promova \xc8\x99i consolida alian\xc8\x9be strategice \xc8\x99i parteneriate la nivel global \xc8\x99i regional. Exist\xc4\x83 dou\xc4\x83 tipuri de re\xc8\x9bele: oficii regionale pentru suport (RSOs) \xc8\x99i Puncte Focale Na\xc8\x9bionale (NFP).'